Temeljem Odluke Senata o izmjenama i dopunama odluke o osnivanju Kluba Sveučilišta za 3. dob pri Sveučilištu u Rijeci (KLASA: 007-01/22-03/02 URBROJ: 2170-57-01-22-253 ), Izvršni odbor, na prijedlog predsjednice Kluba donosi

**POSLOVNIK [[1]](#footnote-1)**

**o radu ACADEMICUSA – kluba umirovljenih profesora Sveučilišta u Rijeci**

**Čl. 1.**

Ovim Poslovnikom uređuje se djelovanje ACADEMICUSA – kluba umirovljenih profesora Sveučilišta u Rijeci (u daljnjem tekstu Klub), njegova djelatnost, strateški ciljevi, programske aktivnosti, organizacijska struktura, članstvo, organizacijska podrška te druga pitanja od važnosti za rad Kluba.

**I. Djelovanje**

**Čl. 2.**

|  |
| --- |
| * Klub djeluje kao kontinuirana strateška programska aktivnost Sveučilišta u Rijeci s ciljem omogućavanja suradnje u akademskim aktivnostima s umirovljenim nastavnicima Sveučilišta u Rijeci.
* Kao vodeći glas umirovljenih profesora Sveučilišta u Rijeci svojim djelovanjem doprinosi dobrobiti svojih članova i ostvaruju trajan utjecaj na buduće generacije.
 |

* Međugeneracijskom suradnjom, transferom znanja i iskustva omogućava umirovljenim sveučilišnim profesorima kontinuirano djelovanje i pripadanje akademskoj zajednici.
* Razvijanje suradnje s domaćim i međunarodnim institucijama, udrugama, mrežama i ostalim asocijacijama koje promiču načela *Age friendly sveučilišta.*

**II. Strateški ciljevi**

**Čl. 3**

* Međugeneracijska solidarnost
* Transfer znanja i iskustva
* Otvorenost i zajedništvo
* Dobrobit i doprinos akademskoj zajednici

**III. Programske aktivnosti**

**Čl. 4.**

* organizacija i provedba javnih događanja i drugih aktivnosti na Sveučilištu, u društvenoj zajednici i šire.
* angažiranje članova u programima Sveučilišta za treću dob ,
* organiziranje susreta, razmjena iskustva i povezivanje sa sličnim ili srodnim asocijacijama na nacionalnoj i međunarodnoj razini.

**IV. ORGANIZACIJSKA STRUKTURA**

**Čl. 5.**

Organizacijsku strukturu Kluba čine: Predsjednik (zamjenik), Izvršni odbor, tajnik i članovi Kluba.

**Čl. 6.**

**Predsjednik (zamjenik) Kluba**

* Predsjednik zastupa i predstavlja Klub na Sveučilištu i u javnosti u skladu temeljnim vrijednostima Kluba te odlukama Izvršnog odbora i članstva.
* Saziva i rukovodi sjednice Izvršnog odbora i članova Kluba.
* Priprema godišnje izvješće o radu Kluba.
* Podnosi jednom godišnje Izvješće rektoru.
* U slučaju odsutnosti ili spriječenosti predsjednika, zadaće iz njegove nadležnosti preuzima zamjenik koji u slučaju trajne odsutnosti predsjednika funkciju obavlja do isteka mandata predsjednika.
* Predsjednik Kluba i njegov zamjenik biraju se na mandat od dvije godine koji se može ponoviti.

**Čl. 7.**

**Izvršni odbor**

* Operativno upravlja Klubom u skladu s temeljnim vrijednostima i Poslovnikom.
* Savjetuje predsjednika u svim poslovima iz njegovog djelokruga.
* Izvršni odbor ima pet (5) članova koji se biraju iz redova redovnog članstva, pri čemu je predsjednik Kluba ujedno i predsjednik Izvršnog odbora.
* Sjednice i sastanci izvršnog odbora održavaju se u pravilu jednom u tri mjeseca (osim u lipnju, srpnju i kolovozu).
* Donosi godišnji Program rada, financijski plan i ostale provedbene akte.
* Odlučuje o izvođenju Programa rada i skrbi o programskoj i financijskoj održivosti Kluba.
* Donosi na prijedlog predsjednika godišnje izvješće o radu Kluba.
* Organizira i provodi izbore.
* Ako zbog nemogućnosti, ostavke ili bilo kojega drugog razloga jedno ili više mjesta u Izvršnom odboru postane slobodno prije isteka mandata, Izvršni odbor većinom glasova imenuje zamjenike koji ostaju na dužnosti do sljedećih izbora.
* Članovi izvršnog odbora biraju se na mandat od dvije godine koji se može ponoviti.

**Čl. 8.**

**Tajnik**

* Tajnik Kluba administrativna je podrška u radu Kluba.
* Vodi zapisnike sa sastanaka Kluba, evidenciju članstva, korespondenciju sa svim zainteresiranim dionicima u okviru djelatnosti Kluba, održava mrežne stranice stranice, vodi arhivu Kluba i ostale administrativne poslove po potrebi.
* Ako zbog nemogućnosti, premještanja, ostavke ili bilo kojega drugog razloga tajnik Kluba nije u mogućnosti obavljati svoju funkciju, Izvršni odbor većinom glasova imenuje novog tajnika koji ostaje na dužnosti do sljedećih izbora.
* Bira se iz redova članstva na mandat od dvije godine i može se ponoviti.

**V. Sjednice Kluba**

* Sjednice i Kluba održavaju se u pravilu tromjesečno (osim u lipnju, srpnju i kolovozu).
* Na sjednicama se pravovaljano odlučuje ako je nazočno više od **jedne trećine** redovitih članova Kluba, a odluke se donose natpolovičnom većinom glasova nazočnih. Ako je nazočno manje od jedne trećine članova Kluba, predsjednik pomiče otvaranje sjednica za pola sata. Nakon isteka pola sata, odlučuje se većinom svih prisutnih članova.
* Glasanje na sjednicama Kluba je javno. Na sjednicama se može odlučiti da se o pojedinim pitanjima glasa tajno.
* O radu sjednica vodi se zapisnik koji se trajno čuva u arhivi Kluba.
* Sjednice je moguće organizirati na daljinu.
* Pozive za sjednice potrebno je poslati najmanje tjedan dana prije termina održavanja.

**VI. Članstvo**

**Čl. 9.**

* Članom Kluba mogu postati svi umirovljeni profesori Sveučilišta u Rijeci zainteresirani za pružanje aktivnog doprinosa razvoju Kluba.
* Osoba zainteresirana za prijem u članstvo podnosi ispunjenu pristupnicu u elektroničkoj formi na elektroničku adresu Kluba. Pojedinosti o Klubu mogu se pronaći na mrežnim stranicama Sveučilišta u Rijeci, koje uključuju i prijavni obrazac.
* Klubu mogu na isti način pristupiti i svi umirovljeni djelatnici Sveučilišta u Rijeci.
* Članstvo može biti redovito i počasno.Pojedinci koji su se posebno istakli u svom profesionalnom radu i drugom djelovanju u skladu s akademskim vrijednostima mogu biti imenovani počasnim članom Kluba.
* Članovi uživaju pogodnosti Kluba.

 **Čl.10.**

 **Prava i obaveze članova**

* Birati i biti birani u tijela organizacijske strukture u skladu s Poslovnikom.
* Počasni članovi nemaju pravo glasa (ne mogu birati niti biti birani), ali mogu sudjelovati u radu sjednica Kluba.
* Izraziti svoje stavove i mišljenja o svim pitanjima koja pripadaju djelatnosti Kluba.
* Biti prisutni na sjednicama Kluba i posebno na izbornoj.
* Aktivno sudjelovati u radu Kluba i njegovim aktivnostima.
* Kritički i konstruktivno vrednovati rad predsjednika (zamjenika )i IO Kluba.
* Promicati ideje i utjecaj Kluba i štititi njegov ugled u okruženju.

**VII. Izbori**

**Čl 11.**

* Izbori za članove organizacijskih tijela Kluba održavaju se studenom u godini u kojoj istječu mandati aktualnim članovima (predsjedniku, zamjeniku, članovima izvršnog odbora i tajniku).
* O datumu sjednice obavještavaju se članovi Kluba elektroničkom poštom na početku izbornog mjeseca.
* Početkom izbornog mjeseca Izvršni odbor prosljeđuje članovima na razmatranje prijedlog najmanje jednog kandidata za svaku izbornu dužnost za koju se provode izbori.
* Svaki član Kluba može pisanim/elektroničkim putem predložiti dodatnog kandidata uz njegov pristanak za bilo koju funkciju u roku od 5 dana nakon primitka liste kandidata.
* Lista kandidata za svaku izbornu dužnost dostavlja se članovima Kluba uz poziv za izbornu sjednicu.
* Za sve izborne funkcije izabrani su kandidati s najvećim brojem glasova.

**VIII. Organizacijska i finacijska potpora**

**Čl. 14.**

|  |
| --- |
| * Klub se vodi uz organizacijsku i tehničku podršku Sveučilišta u Rijeci i njegovih organizacijskih jedinica te odgovarajućih službi Sveučilišta.
* Rad Kluba financira se iz:
* Financijskih sredstava Sveučilišta u Rijeci,
* Vlastitih prihoda (članarina, upisnina, projektno financiranje),
* Projekata financiranih iz raznih fondova, zaklada i sl.,
* Svih drugih zakonom dopuštenih izvora financiranja.

**IX. Prijelazne i završne odredbe****Čl. 15.** |
| * Poslovnik o radu ACADEMICUSA - kluba umirovljenih profesora Sveučilišta u Rijeci stupa na snagu danom prihvaćanja na Izvršnom odboru Kluba.
 |
| U Rijeci 2. studenoga 2023. |

1. Svi izrazi koji se koriste u tekstu, a imaju rodno značenje, bez obzira jesu li korišteni u muškom ili ženskom rodu, obuhvaćaju na jednak način i muški i ženski rod. [↑](#footnote-ref-1)